open-index/open-wikipedia-markdown huggingface dataset:
Šilava

:: *Iki XX a. vidurio Šilava vadinta miestelis [[Šiluva]]*.

**Šilava** – buvęs viensėdis Anykščių rajono savivaldybėje, 9 km į šiaurės rytus nuo Traupio.

## Istorija

Traupio apylinkės Šilavos vienkiemis 1986 m. spalio 20 d. panaikintas LTSR AT Prezidiumo įsaku.

## Gyventojai

## Šaltiniai
Veisiejų Sigito Gedos gimnazija

**Lazdijų rajono Veisiejų Sigito Gedos gimnazija** – dieninė, savarankiško mokymosi bendrojo lavinimo mokykla Veisiejuose (Lazdijų raj.), Jaunimo g. 8, vykdanti ikimokyklinio, pradinio, pagrindinio, vidurinio ir papildomo ugdymo programas. Įstaigos kodas 290608520.

## Istorija
Veisiejų parapijos mokykla rašytiniuose šaltiniuose paminėta 1777 m., joje mokėsi 8 mokiniai. 1915 ar 1916 m. Veisiejuose leista atidaryti lietuvišką pradinę mokyklą. 1920 m. veikė progimnazija, 1930 m. reorganizuota i pradinę mokyklą. Vienas iš progimnazijoje dirbusių mokytojų buvo kompozitorius Juozas Neimontas, mokykloje dirbęs dar ir keletą pokario metų. Baigiantis Antrajam pasauliniam karui 1944 m. spalio 9 d. mokyklos direktorius į klases pakvietė 188 mokinius.

Mokykla dar ilgai glaudėsi buvusių dvaro rūmų dešiniajame flygelyje, nes centrinis pastatas ir kairysis flygelis dar prieš karą buvo nugriauti. Be to, klasės buvo įrengtos antrajame kultūros namų aukšte, buvusioje žydų sinagogoje, mokiniai mokėsi dviejuose miestelio centre buvusiuose pastatuose, kur šiandien yra mokyklos biblioteka ir Veisiejų krašto muziejus. Tik 1959 m. vaizdingoje Ančios ežero pakrantėje pastatytas triaukštis tipinis mokyklos pastatas.

Mokinių skaičius mokykloje vis didėjo ir mokyklos pastatas jau nebegalėjo sutalpinti visų, besimokančių Veisiejų vidurinėje. Buvo mokomasi dvejomis pamainomis, tebebuvo mokomasi miesto centre esančiuose pastatuose, kultūros namuose. 1978 m. rugsėjo 1 d. mokyklos direktorius perėmė simbolinį trijų aukštų mokyklos priestato ir sporto salės raktą, Veisiejų statybinės organizacijos statybininkų pastatytų per 10 mėnesių. 1991 m. pradinių klasių mokiniai pradėjo mokytis naujame dviaukščiame pastate, kuriame buvo numatytas įkurti vaikų darželis. 2010 m. mokyklai suteiktas gimnazijos statusas. 2015 m. mokyklai suteiktas Sigito Gedos vardas.

## Direktoriai
* 1959 m. Albertas Stabingis
* 1993–2007 m. Albinas Jarmala
* 2007-2022 m. Angelė Mizerienė
* nuo 2022 m. Jurgita Mozerienė

## Žymūs mokiniai
* Juozas Ašembergas, valstybės veikėjas, diplomatas
* Fulgentas Bižys, futbolo treneris
* Rolandas Bleizgys, (sidabro medaliu), bioenergetikas
* Romas Bubnelis, dainininkas, vadybininkas
* Petras Dimša, aktorius
* Romas Dumbliauskas, Lietuvos rankinio rinktinės žaidėjas
* Sigitas Geda, poetas
* Irma Janauskaitė, žurnalistė
* Vytautas Mizaras, teisininkas, Vilniaus universiteto profesorius
* Liudas Truska, istorijos profesorius

## Nuorodos
* Gimnazijos svetainė
Užsiliepsnojimo temperatūra

**Užsiliepsnojimo temperatūra** (, *flamability temperature*) – žemiausia medžiagos temperatūra, kurioje ji išskiria degius garus ir dujas, ir jų išskyrimas pakankamai spartus, kad nuo uždegimo šaltinio medžiaga užsiliepsnoja ir toliau dega, o išsiskiriančios šilumos pakanka degimui palaikyti.

Degioms dujoms tai temperatūra, kurioje jų molekulės gauna pakankamai energijos, kad imtų reaguoti su deguonimi.
Agvaskaljentesas

**Agvaskaljentesas** (, „karštieji vandenys“) – miestas centrinėje Meksikoje, 1888 m aukštyje, prie Agvaskaljenteso upės. Valstijos sostinė. Svarbus transporto mazgas. Automobilių („Nissan“ gamykla), įrengimų, elektronikos, tekstilės, maisto pramonė. Gausu teatrų, muziejų. Mieste įsikūręs „Necaxa“ futbolo klubas. Apylinkėse – karštosios versmės. Autonominis (įkurtas 1973 m.), politechnikos (įkurtas 2002 m.) universitetai, kitos aukštosios mokyklos.

## Istorija

Agvaskaljentesas įkurtas 1575 m. spalio 22 d. 

1835 m. tapo valstijos sostine, kai atsiskyrė nuo Sakateko.

## Sportas
* Club Necaxa – futbolo klubas; rungtyniavo aukščiausioje šalies lygoje;
* „Pergalės“ stadionas arba „Viktorijos“ stadionas (), talpinantis 23 tūkst. žiūrovų.

## Šaltiniai
Aguljaso dubuma

**Aguljaso dubuma** (),** Adatos dubuma** – povandeninė dubuma Indijos ir Atlanto vandenynų sandūroje, tarp Afrikos žemyno pietinio galo ir Afrikos-Antarkties kalnagūbrio. Ilgis 1100 km, plotis ~1000 km, vyraujantis gylis 4000-5000 m. Giliausia vieta 6150 m. Šiaurinėje dalyje yra pakiluma, kur gylis siekia mažiau 300 m. Svarbus žvejybinis rajonas.

## Šaltiniai
Adomo tiltas

**Adomo tiltas** (), **Ramos tiltas** (राम सेतु) – kalkakmenio uolų, seklumų ir salelių grandinė, esanti tarp Indijos (Ramešvaramo salos) ir Šri Lankos krantų. Tilto ilgis 48 km. Jis skiria Manaro įlanką ir Palko sąsiaurį. Adomo tilto ruože gausu seklumų, kur jūra tik 1-10 m gylio, dėl to laivyba itin sudėtinga. Ledynmečiu, jūrai buvant seklesnei, Adomo tiltas sudarė ištisą sausumos plotą ir juo buvo galima nukeliauti tarp Indijos ir Šri Lankos.

Adomo tiltas minimas „Ramajanoje“: esą, Hanumanas su beždžionių kariauna šokavo per šias saleles keliaudamas į Lanką. Pasak kito mito, Adomas, nusileidęs iš dangaus į Šri Lanką, šiuo salelių tiltu iškeliavo į žemyną.

## Šaltiniai
Agteleko nacionalinis parkas

**Agteleko nacionalinis parkas** () yra šiaurės Vengrijoje, Slovakijos pasienyje, Agteleko karstiniame regione. Įkurtas 1985 m. Nuo 1995 m. įtrauktas į UNESCO pasaulio paveldo sąrašą. Parko teritorijoje yra didžiausias stalaktitų urvas Europoje – Baradlos urvas (26 km ilgio, iš jų 8 km Slovakijoje, kur vadinamas Domicos urvu).

## Šaltiniai
Izumi

**Idzumiu** pavadinta daugelis vietų Japonijoje:
* Idzumis (Osaka) – miestas Osakos prefektūroje;
* Idzumis (Kagošima) – miestas Kagošimos prefektūroje;
* Idzumis (Kumamotas) – Kaimas Kumamoto prefektūroje;
* Idzumi-ku (Sendajus) – Sendajaus rajonas;
* Idzumio žemė – senoji Japonijos žemė.

Izumi taip pat yra ir japoniškas vardas, ir japoniška pavardė. Žymūs žmonės su tokiu vardu:

* Aki Izumi – aktorė;
* Matsumoto Izumi (tikras vardas Kazuya Terashima) – mangaka;
* Sakai Izumi – dainininkė;
* Takemoto Izumi – mangaka ir iliustratorius.

Žymūs žmonės su tokia pavarde:
* Izumi Kyoka – japonų rašytojas;
* Izumi Shigechiyo (1865–1986) – seniausias kada nors gyvenęs vyras.
Adapazaris

**Adapazaris** – miestas šiaurės vakarų Turkijoje, netoli Sakarijos upės. Sakarijos provincijos sostinė. Automobilių („Toyota“ gamykla), tekstilės (šilko ir linų), tabako, maisto, medienos apdirbimo pramonė. Žemės ūkio rajono prekybos centras.

## Sportas
* Sakaryaspor (futbolas)

## Šaltiniai
Šventežerio mokykla

**Lazdijų rajono Šventežerio mokykla** – dieninė, savarankiško mokymosi bendrojo lavinimo mokykla Šventežeryje (Lazdijų raj.), vykdanti priešmokyklinio, pradinio, pagrindinio, vidurinio ir papildomo ugdymo programas. Įstaigos kodas 190609436.

Mokykloje yra kraštotyros muziejus.

Filialai:
* Lazdijų rajono savivaldybės Šventežerio vidurinės mokyklos Mikyčių skyrius (Uždarytas)
* Lazdijų rajono savivaldybės Šventežerio vidurinės mokyklos Teizų skyrius (Uždarytas)

## Istorija
Lazdijų apskrityje, Šventežerio valsčiuje, mokykla įkurta apie 1871 m. Mokyklos pastatas buvo medinis, šiaudais dengtas stogas. Prie jos buvo atidaryta parapijinė-pradinė mokykla. Po I pasaulinio karo dvarininkas Meškauskas, kuriam priklausė 15 dvarų ir mokykla, pardavė pastatą iš Amerikos grįžusiam Vladui Daugėlai. 1930 m. mokykla sudegė, mokiniai mokėsi keliose ūkininkų pirkiose. Valsčiaus viršaičio Margelio rūpesčiu gautas leidimas 1938 m. pradėti statyti Šventežeryje pradinę mokyklą. Po II pasaulinio karo Šventežeryje įkurta progimnazija. 1948–1949 m. įrengtas I aukštas, 6 klasėse mokėsi 73 mokiniai.

1951 m. įkurta pagrindinė mokykla, kuri 1953 m. reorganizuota į Šventežerio vidurinę mokyklą. 1954 m. mokykla išleidžia pirmąją abiturientų laidą (14 mokinių). Mokykloje dirba 21 mokytojas, mokosi 248 mokiniai. 1956 m. mokyklos direktore paskirta mokytoja O. Sukackienė. Jai vadovaujant mokykloje įvestas centralinis šildymas, elektra. 1956 m. mokyklą lankė 262 mokiniai. Juos mokė 21 mokytojas. 1965–1966 m. mokyklos direktorius K. Čekauskas. 1966 m. sugrįžta vadovauti O. Sukackienė. 1972–1978 m. vadovauja Z. Zepčikas, 1981 m. buvusiame valsčiaus pastate įrengti 4 nauji kabinetai. Pirmą kartą šios mokyklos istorijoje mokykla pradėjo dirbti viena pamaina. 1978 m. – 1987 m. V. Mikelionis, 1987 m. – 2004 m. D. Jurčienė. Nuo 2004 m. mokyklai vadovauja buvęs mokyklos mokinys Artūras Čiurlionis.

2013 m. Renovuotas pagrindinis mokyklos pastatas, II patalpos ir stadionas.

## Direktoriai
* 1947 m. Ona Rudzinskaitė (Akromienė)
* Vincas Balkūnas
* 1956 m. Ona Sukackienė
* 1965 m. – 1966 m. Kostas Čekauskas
* 1966 m. Ona Sukackienė
* 1972 m. – 1978 m. Zenonas Zepčikas
* 1978 m. – 1987 m.Vladas Mikelionis
* 1987 m. – 2004 m. Danutė Jurčienė
* 2004 m. – 2020 m. Artūras Čiurlionis
* 2022 m. Edmundas Čečėta

## Žymūs mokiniai
* Antanas Čepononis, Radviliškio rajono savivaldybės meras

## Išnašos

## Nuorodos
* Mokyklos svetainė
Galvaninis elementas

**Galvaninis elementas** – įrenginys, cheminę energiją paverčiantis nuolatine elektros srove.

Alesandras Volta pirmasis parodė, kad tarp skirtingų metalų, įleistų į tam tikrus skysčius (elektrolitus), atsiranda potencialų skirtumas ir taip, panaudojant cheminę energiją, galima gauti nuolatinę srovę. Šis įrenginys dažnai vadinamas tiesiog **elementu**. Potencialų skirtumas (sukeltas elemento cheminių kitimų) vadinamas elektrovara, o jos dydis priklauso nuo naudojamų metalų. Keletas sujungtų kartu tokių elementų sudaro bateriją.

## Pirminis elementas
Tai bet koks baigtinį laiką tarnaujantis elementas. Jame esančios medžiagos laipsniškai sunaudojamos ir negali būti lengvai atnaujinamos. Pirminiai elementai dar sąlyginai skirstomi:

* Voltos elementas
* Paprastasis elementas
* Leklanšė elementas
* Sausasis elementas

## Antrinis elementas
Jis taip pat žinomas kaip akumuliatorius. Šį elementą galima įkrauti prijungus prie kito elektros šaltinio. Akumuliatoriai būna dviejų rūšių:

* Rūgštinis akumuliatorius
* Šarminis akumuliatorius

## Norminis elementas
Norminis, arba etaloninis, elementas – tai toks elementas, kuris sukuria tiksliai žinomą ir pastovią elektrovarą. Jis naudojamas laboratorijose eksperimentams.
Savaiminio užsiliepsnojimo temperatūra

**Savaiminio užsiliepsnojimo temperatūra** (, *autoignition temperature*, *kindling point*) – minimali medžiagos temperatūra, kuriai esant medžiagos užsiliepsnoja be uždegimo šaltinio (liepsnos ar kibirkšties) poveikio.

Dujoms tai mažiausia jų temperatūra, kurioje jų molekulės gauna pakankamai energijos, kad imtų reaguoti su deguonimi be uždegimo šaltinio poveikio.

Esant šiai temperatūrai nedujinė medžiaga išskiria degius garus ir dujas, ir šių molekulių temperatūra (šiluminė energija) pakankama, kad molekulės imtų reaguoti su oro deguonimi išskirdamos šilumą. 

Popieriaus savaiminio užsiliepsnojimo temperatūra, lygi +233&nbsp;°C, o Farenheito skalėje – 451&nbsp;°F, gerai žinoma iš populiaraus Rėjaus Bredberio romano „451º Farenheito“ pavadinimo, nors iš tikrųjų popieriaus užsiliepsnojimo temperatūra priklauso nuo popieriaus gamyboje panaudotų žaliavų, popieriaus storio ir kai kurių kitų savybių.

Dujų mišinio temperatūra, kurioje jis savaime užsiliepsnoja, mažesnė esant didesniam slėgiui arba deguonies koncentracijai.

## Kai kurių medžiagų savaiminio užsiliepsnojimo temperatūros

## Taip pat skaitykite

* Užsiliepsnojimo temperatūra
* Pliūpsnio temperatūra
* Savaiminis žmogaus užsidegimas
Idzu žemė

**Idzu** (伊豆国; *Izu no kuni*) – senoji Japonijos žemė, kurios vietoje dabar yra dalis Šidzuokos prefektūros ir Tokijui priklausančios Idzu salos. Idzu ribojosi su Sagamio ir Surugos žemėmis.

## Istorija

Iki 680 m. Idzu buvo Surugos žemės dalis. Nuo tų metų iki pat Edo laikotarpio, Idzu priklausė trys apskritys: Tagatos, Kamo ir Nakos. Edo laikotarpiu ketvirtąja Idzu apskritimi tapo Kimisava.

Sengoku laikotarpiu Idzu žemę valdė tie patys klanai, kaip ir šalia buvusias Sagamio ir Musašio žemes, vėliau valdžią perėmė Tokugavos.
Idzu (reikšmės)

Žodžio **Idzu** (Izu) reikšmės:
* Idzu miestas – miestas Šidzuokos prefektūroje, Japonijoje;
* Idzu pusiasalis – pusiasalis netoli Tokijo, Japonijos;
* Idzu salos – Japonijai priklausančios salos;
* Idzu žemė – senoji Japonijos žemė.
Idzu

**Idzu** () – miestas Šidzuokos prefektūroje, Japonijoje.

2007 m. rugpjūčio 1 d. čia gyveno 36 081 žmonės.

Miestas įkurtas 2004 m. balandžio 1 d., sujungus Amagijugašimos, Tojaus, Nakaidzu ir Šiudzendžio miestelius.

## Simboliai
Oficiali gėlė – *[[wasabi]]*, medis – ąžuolas (*Quercus acutissima*), paukštis – japoninis fazanas.

## Nuorodos
* Oficiali Idzu miesto svetainė
Adenas

**Adenas** () – miestas vakariniame Jemene, prie Arabijos jūros Adeno įlankos, į rytus nuo Bab el Mandebo sąsiaurio. Miestas išsidėstęs senovinio ugnikalnio krateryje, pusiasalyje. Svarbus jūrinis uostas, tarptautinis oro uostas. Naftos perdirbimo, tekstilės, maisto, laivų statybos pramonė. Prekyba nafta, žemės ūkio kultūromis (grūdais, tabaku, medvilne, oda), žvejyba.

## Etimologija

Vietovardis kildinamas iš akadų *edinu* ('lyguma, stepė, plėšiniai'), kuris kilęs iš  *eden* ('lyguma, laukymė').

## Istorija

Adeno miestas žinomas nuo antikinių laikų ir buvo svarbiausias Senovės Jemeno uostas smilkalų prekyboje tarp Indijos ir Europos. Tuo metu jis buvo valdomas Ausano, nuo VII a. pr. m. e. – Saabos, nuo mūsų eros pradžios – Himjaro karalysčių.

Viduramžiais Adene arabai įrengė įtvirtinimus, vykdė intensyvią prekybą. 1838 m. miestą užėmė britai. Čia įkurta svarbi britų karinio jūrų laivyno bazė. 1937 m. Adenas ir aplinkinės žemės gavo atskirą Britų kolonijos statusą. 1956 m. iškasus Sueco kanalą miesto reikšmė dar labiau padidėjo. 1967 m. Adeną susigrąžino arabai. Miestas tapo Jemeno Demokratinės Respublikos (Pietų Jemeno) sostine. 1990 m. susivienijus Jemenui, sostinės statusą prarado. Pastaraisiais dešimtmečiais mieste dažni teroro išpuoliai.

## Sportas
* Al-Tilal SC – futbolo klubas, jam priklauso „Al-Tilal“ stadionas, kurio talpa 8 000 žiūrovų.

## Miestų partnerystė
*  Džibučio miestas

## Galerija

Street Scene Aden Yemen.jpg|Adeno architektūra
Aden, Yemen Port.jpg|Adenas nuo jūros
Mualla Main Road.JPG|Adeno gatvė 1963 m.
Old Town Aden Yemen.jpg


## Šaltiniai

## Nuorodos
* [Nuotraukų galerija](https://acor.digitalrelab.com/index.php?s=filter=place_name:Aden%20(Yemen))
Baterija

**Baterija** – keletas tarpusavyje sujungtų galvaninių elementų. Jungiama, kai vieno šaltinio teikiamos srovės arba įtampos imtuvui nepakanka.

## Nuosekliai sujungta baterija
Jungiama, kai reikia padidinti įtampą. Baterijos iš *n* elementų evj yra *n* kartų didesnė už vieno elemento evj, tačiau *n* kartų padidėja ir baterijos varža. Baterijos iškrovimo srovė lygi vieno elemento iškrovimo srovei.
 
:  {\varepsilon} = n \varepsilon_0 ,

:  {r} = n r_0 ,

čia:

* \varepsilon_0 – elemento elektrovara [V];
* \varepsilon – baterijos elektrovara [V];
* r_0 – elemento vidinė varža [Ω];
* r – baterijos vidinė varža [Ω].

## Lygiagrečiai sujungta baterija
Sujungus *m* vienodų elementų baterijos evj nepadidėja – lieka tokia, kaip vieno elemento, tačiau *m* kartų sumažėja baterijos vidinė varža.

:  \varepsilon = \varepsilon_0 ,

:  r = \frac{r_0}{m} ,

Baterijos srovė:

:  {I} = I_0 m .

čia:

* m – lygiagrečių elementų skaičius;
* \varepsilon – grandinės elektrovara, [V];
* \varepsilon_0 – elemento elektrovara, [V];

* I – srovė, [A];
* I_0 – elemento srovė, [A];
* r – baterijos varža, [Ω];
* r_0 – baterijos elemento varža, [Ω].

## Nuorodos
* Kaip veikia baterijos?
Voltos elementas

**Voltos elementas** – baterija, kurią 1800 m. išrado Alessandro Volta. Tai yra pirmoji pagaminta baterija, kartais ji dar vadinama **Voltos stulpu**. Susideda iš sidabro ir cinko diskų, perskirtų sūriame vandenyje išmirkytu kartonu arba audeklu. Tokia pati ir kartu sujungta paprastųjų elementų konstrukcija.
Alkinojas

**Alkinojas** (, *Alcinous*) graikų mitologijoje - fajakų karalius, Nausitojaus sūnus, Aretės vyras, Nausikajos ir 5 sūnų (Halijus, Laodamas ir kiti) tėvas. Alkinojas gyveno Scherijos saloje, apsuptoje amžinai žaliuojančių sodų. Jis svetingai priėmė audros nublokštą Odisėją bei argonautus, kai šie keliavo namo. 

* Odisėjui jis padovonojo laivą, kuris turėjo jį sėkmingai pargabenti namo. Odisėjas valdovui papasakojo savo visus nuotykius – Odisėją. Odisėjas su Alkinojo dukra turėjo romaną. 
* Alkinojas padėjo Medėjai, kuri buvo pabėgusi iš Kolchidės su argonautų vadu Jasonu. Jis atsisakė išduoti bėglius besivejantiems kolchams, kadangi Medėja su Jasonu jau buvo susituokę. Kolchai bijojo grįžti atgal be Medėjos, todėl pasiliko gyventi pas Alkinoją.
Kapitalas (knyga)

**Kapitalas ** () – Karlo Markso parašyta knyga, kurioje pateikiama kapitalizmo ir susijusių politinių teorijų kritinė analizė. Pirmas tomas buvo išspausdintas 1867 metais.
Ortodoksija

**Ortodoksija** ( „tikra, teisinga nuomonė“) – griežtas nustatytų principų ir teiginių laikymasis, paklusimas doktrinai. Dažniausiai šis žodis vartojamas religiniame kontekste, kur reiškia tikrąjį tikėjimą, visų tam tikros religijos doktrinos teiginių pripažinimą ir griežtą laikymąsi (ortopraksiją). Priešingybė ortodoksijai – heterodoksija bei erezija.

Ortodoksijos sąvoka ateina iš krikščionybės istorijos. Ankstyvosios krikščionybės laikais vyko nuolatiniai ginčai dėl pamatinių krikščioniškų dogmų, IV–VIII a. vyko ekumeniniai sinodai, kuriais siekta sutartas dogmas įtvirtinti. Šių dogmų laikymasis įvardintas kaip ortodoksija. Jos pamatai sudėti 431 m. Efeso susirinkime, atmetusiame arijonizmą. Iš čia atsirado ortodoksinės krikščionybės samprata.

Ortodoksijos sąvoka vėliau imta taikyti ir kitų religijų šakoms, nuosekliai besilaikančioms senųjų tradicijų. Išskiriamas ortodoksinis judaizmas (haredi ir modernusis), kurio atstovai griežtai paiso halakhos, nepripažįsta sekuliarizmo ir šiuolaikinių judaistinių interpretacijų. Hinduizme ortodoksais vadinami sanataniai, atmetantys XIX–XX a. pr. revivalistinių judėjimų (pvz., Arja samadž, Brahma samadž), fundamentalistų interpretacijas, griežtai prisilaikantys ritualinių praktikų ir socialinės hierarchijos (kastų). Budizme ortodoksais laikomi theravados sekėjai, pabrėžiantys monasticizmą, kanoninių tekstų atlikimo ir komentavimo tradiciją, griežtą vinajos paisymą. Islame, kuris neturi hierarchizuoto tradicijos interpretuotojų luomo, kalbėti apie ortodoksiją keblu, nors kartais prie ortodoksų priskiriami konservatyvūs sunitai.

Ortodoksijos sąvoka vartojama ir nereliginiame kontekste, įvardinant kokios nors srities nusistovėjusių, daugumos autoritetų pripažintų normų sekimą. Kalbama apie kokios mokslo srities, ekonomikos, politikos, socialinę, meno ortodoksiją.

## Šaltiniai
Adžmeras

**Adžmeras** () – miestas šiaurės vakarų Indijoje, Radžasthano valstijoje, Aravalio kalnuose maždaug 900 m aukštyje, prie Anasagaro dirbtinio ežero. ~0,5 mln. gyventojų. Miestas yra prie Delio–Mumbajaus geležinkelio linijos. Tekstilės pramonė.

Adžmeras – svarbus sufizmo centras. Mieste gyveno sufijų šventasis Moinudinas Čišti. Yra džainistų šventykla. Netoliese – šventasis Puškaros miestas ir ežeras.

## Šaltiniai
Adirondakas

**Adirondakas** () – kalnų masyvas šiaurės rytų JAV, Niujorko valstijoje, Apalačų kalnų dalis (tačiau geologiškai artimesni šiaurėje esančiams Laurentijos kalnams). Rytuose masyvą apriboja Čempleino ir Džordžo ežerai, pietuose – Mohauko slėnis, vakaruose – Bleiko upė, šiaurėje – Šv. Lauryno upė. Aukščiausia vieta – Makri kalnas (1629 m). Adirondako kalnų šlaituose auga spygliuočių ir mišrieji miškai. Įkurtas Adirondako valstijos parkas.

## Šaltiniai
Idzumo žemė

**Idzumas** (出雲国; *Izumo no kuni*) – senoji Japonijos žemė, kurios vietoje dabar yra rytinė Šimanės prefektūros dalis. Žemės pavadinimas kilo iš japonų dievybės Izanami.

Iki IV a. pr. m. e. žemę valdė stiprus Idzumo klanas, įsteigęs nepriklausomą santvarką.

Sengoku laikotarpiu Idzumas vis labiau prarado savo svarbą. Iki Sekigaharos mūšio čia dominavo Morio klanas, tačiau po mūšio Idzumas tapo nepriklausomu feodu.
Marijampolės Šaltinio progimnazija

**Marijampolės „Šaltinio“ progimnazija** – dieninė, savarankiško mokymosi bendrojo lavinimo mokykla Marijampolėje, Mokolų g. 61, vykdanti pradinio, pagrindinio, vidurinio ir papildomo ugdymo programas. Įstaigos kodas 190454249.

## Istorija
1992 m. rugsėjo 1 d. Marijampolėje, naujame Mokolų mikrorajone, duris atvėrė 8-oji vidurinė mokykla. 1987 m. jai pritaikytas tipinis 1504 vietų mokyklos projektas, kurį parengė Miestų statybos projektavimo instituto Kauno filialas. 1988 m. liepos 15 d. Kapsuko mieste buvo parinktas statybinis sklypas naujai mokyklai statyti. 1990 m. rugsėjo mėn. pradėta statyti mokykla Mokolų mikrorajone. 1992 m. rugsėjo 10 d. miesto meras Bronius Beržinis patvirtino 860 vietų vidurinės mokyklos pastato pirmojo etapo (be aktų, sporto salių, valgyklos ir baseinu patalpų) priėmimo aktą. Galutinai mokykla baigta 1993 m. sausio 22 d.

Buvo sudarytos 56 klasės, mokėsi 1268 mokiniai, tačiau pirmaisiais metais nebuvo sukomplektuota ketvirtųjų, devintųjų, vienuoliktųjų ir dvyliktųjų klasių, buvo įvesta antroji pamaina, kurioje mokėsi 345 mokiniai. 1993 m. sudaryta 70 klasių komplektų, mokėsi 1569 mokiniai, nebuvo tik pirmųjų klasių, jos mokėsi gretimame darželyje. Vėliau moksleivių mažėjo, 1994 m. mokykla išleido pirmąją 30 abiturientų laidą.

2000 m. mokykla pavadinta „Šaltinio” vardu. 2010 m. tapo pagrindine.

## Pavadinimų kaita

## Direktoriai
* 1992 m. Jonas Kukukas
* 2023 m. Asta Kulbokienė

## Nuorodos

* Mokyklos svetainė
Admiraliteto salos

**Admiraliteto salos** () – 18 salų grupė Ramiajame vandenyne, Bismarko salyne. Pagal didžiausią salą salynas kartais vadinamas **Manuso salomis**. Plotas 2072 km². Salos priklauso Papua Naujajai Gvinėjai, sudaro Manuso provinciją. Didžiausios salos: Manusas (1600 km²), Los Negroso sala, Rambutjo sala. Admirolo salose gyvena 45 tūkst. gyventojų (2003 m.). Didžiausias miestas – Lorengau.

Salos vulkaninės ir koralinės kilmės, daugelis salų yra negyvenami atolai. Klimatas karštas ir drėgnas. Vyrauja 30-32&nbsp;°C temperatūros. Per metus vidutiniškai iškrenta 3832 mm kritulių. Salas dengia drėgnieji tropiniai miškai, kuriose yra endeminių augalų ir gyvūnų rūšių.
Izumo (reikšmės)

Žodžio **Izumo** (**Idzumas**) reikšmės:
* Idzumas – miestas Šimanės prefektūroje, Japonijoje;
* Izumo Taisha – žymi šintoistų maldykla Idzumo mieste;
* Idzumo žemė – senoji Japonijos žemė;
* ** – anime.
* „Izumo“ – Japonijos karinio jūrų laivyno kreiseris (1898–1945 m.)
Marijampolės Petro Armino progimnazija

**Marijampolės Petro Armino progimnazija** – dieninė, savarankiško mokymosi bendrojo lavinimo mokykla Marijampolėje, Vytenio g. 47, vykdanti pradinio, pagrindinio ir papildomo ugdymo programas. Įstaigos kodas 190454587.

## Istorija
1929 m. Marijampolės 1-ajai pradinei mokyklai suteiktas poeto Petro Armino-Trupinėlio vardas. 1934 m. pastatyta nauja Petro Armino pradinė mokykla. 1941 m. Petro Armino vardas panaikintas. Mokykla vadinama 1-ąja pradine mokykla. 1956 m. mokykla tapo 4-ąja vidurine mokykla. 1979 m. pastatytas naujas vidurinės mokyklos pastatas Vytenio gatvėje. 1986 m. įkurtas mokyklos muziejus. 1989 m. vidurinei mokyklai grąžintas Petro Armino vardas.

## Pavadinimų kaita

## Direktoriai
* 2007 m. Nijolė Stadalienė
* 2008 m. Raimundas Valiukas

## Nuorodos

* Mokyklos svetainė
Marijampolės Jono Totoraičio progimnazija

**Marijampolės Jono Totoraičio progimnazija** – dieninė, savarankiško mokymosi bendrojo lavinimo mokykla Marijampolėje, S. Dariaus ir S. Girėno g. 7, vykdanti pradinio, pagrindinio ir papildomo ugdymo programas. Įstaigos kodas 420676967.

## Istorija
Marijampolės 5-oji vidurinė mokykla įsteigta 1967 m. Birželio 7 d., dirbo 67 mokytojai, mokėsi 1067 mokiniai. Kelerius metus nuo 9 kl. buvo įvestas sustiprintas pasiruošimas karui mokymas. 1978 m. pradėtas sustiprintas anglų kalbos mokymas 9-12 kl. Mokyklos tarybą sudaro moksleiviai.

2000 m. įvestas profilinis mokymas. 11-12 klasėse kaip pasirenkamasis dalykas dėstoma rusų kalba. 2001 m. 10 mokyklos rusų kalbos mokinių dalyvavo Europos Parlamento renginyje „Euroscola“ Strasbūre, o Deimantė Ivanauskaitė konkurse iškovojo taurę.

Veikia 40 papildomo ugdymo būrelių ir fakultatyvų. Žymiausi – choreografijos, etnokultūros, kūno kultūros, kraštotyros. Choreografai A. Mačiukienė ir A. Ramanauskas dalyvauja kiekvienoje dainų šventėje, o 2003 m. Pasaulio lietuvių dainų šventėje „Mes“. Kraštotyrininkų darbai nuolatos patenka į respublikinį jaunųjų kraštotyrininkų nacionalinės ekspedicijos turą. Mokyklos krepšininkai, merginų ir vaikinų komandos, garsūs ne tik mieste, bet ir apskrityje, kaip daugelio varžybų nugalėtojai. Aviamodeliavimo būrelio vadovas Mindaugas Karčiauskas yra kosminių modelių Pasaulio taurės čempionas. Mokyklos muziejus įkurtas 2001 m., švenčiant gyvavimo 50-metį.

Nuo 2009/2010 m. mokykloje pradedamas vidaus struktūros pertvarkymas, siekiant nutraukti vidurinio ugdymo vykdymą, pertvarkant mokyklą į pagrindinę.

## Direktoriai
* 1971 m. Juozas Daugėla
* 1998 m. Valdas Pileckas
* 2005 m. Raimundas Valiukas
* 2008 m. Renata Stebuliauskienė
* 2018 m. Gražina Jakovickienė

## Mokytojai
* Aldona Sabaitytė-Vilutienė (1931–2020), matematikos mokytoja
* Benjaminas Mašalaitis (g. 1956 m.), istorikas-politologas

## Mokiniai
Baigė 2219 abiturientų, iš jų 19 aukso, 42 sidabro medalininkai, 28 su pagyrimu. Išleistos 34 laidos. Mokyklą baigė:
* Mokslininkai: mokslų daktarai Kęstutis Vilutis, Vytaras Brazauskas, Birutė Romikaitytė, Saulius Vosylius, Juozas Belickas, Audrius Kačergius, Auksė Endriulaitienė-Jakubauskaitė, Jurgita Baltrušaitytė-Axelson
* Aktoriai ir dainininkai: Lina Budzeikaitė, Daiva Čepauskaitė, Benjaminas Želvys, Edmundas Seilius, Lina Leonaitė-Sinkevičienė, Ramūnas Bradūnas
* Dailininkai: Žilvinas Lazauskas, Daiva Kadaravičiūtė-Vaičiūnienė, Skirmantė Straigytė-Makarevičienė, Edas Kluonius
* Politikai: buvusi Seimo narė Rasa Melnikienė-Antanėlytė, politikas Vytautas Juodagalvis
* Lakūnai: Vytautas Stankevičius ir Arūnas Plečkaitis
* Laivo kapitonas: Gracijus Jasiulaitis
* Mokytojos ekspertės: Regina Dilienė-Šukvietytė ir Jolanta Rupšienė-Dubinskaitė
* Mokytoja metodininkė: Stanislova Adomauskienė-Endriulaitytė
* Mokyklų direktoriai: Raimundas Valiukas ir Stanislovas Šimanauskas
* Bendrovės pirmininkas: Gintautas Gumauskas
* KASP pulkininkas leitenantas Sigitas Bartuška
* Lietuvos kariuomenės pulkininkas Eugenijus Vosylius
* Muzikantas: Daumantas Traskauskas

## Nuorodos
* Mokyklos svetainė
Andrejus Lugovojus

**Andrejus Lugovojus** (; g. 1966 m. rugsėjo 19 d. Azerbaidžano TSR) – verslininkas, buvęs KGB agentas.

1987 m. įstojo į KGB 9 padalinį, atsakingą už TSRS politikų apsaugą. Žiniasklaidoje teigiama, kad prieš KGB agento Aleksandro Litvinenkos mirtį bendravo su visais buvusiais KGB darbuotojais. Andrejaus Lugovojaus valdomas turtas vertinamas apie 100 mln. JAV dolerių.
Ado Ekitis

**Ado Ekitis** (), arba tiesiog **Ado** – miestas pietų Nigerijoje. Ekičio valstijos sostinė.

Dauguma gyventojų – jorubai (jų subgrupė, vadinama **ekičiais**). Prekybos ir Kakavos auginimo centras. Maisto, tekstilės, tabako pramonė. Čia įsikūręs universitetas, vietinė radijo ir televizijos stotis.

## Istorija

Ado Ekitis nuo XV a. buvo atskira jorubų valstybė, valdžiusi ir teritorijas aplinkui. Ši valstybė buvo vadinama Ekiti, o jos gyventojai jorubai žinomi kaip ekičiai.

## Šaltiniai
Marijampolės Rimanto Stankevičiaus progimnazija

**Marijampolės Rimanto Stankevičiaus progimnazija** – dieninė, savarankiško mokymosi bendrojo lavinimo mokykla Marijampolėje, Vasario 16-osios g. 7, vykdanti pradinio, pagrindinio, papildomo ugdymo programas. Įstaigos kodas 190452045. Pavadinta lakūno kosmonauto Rimanto Stankevičiaus (1944–1990) vardu.

## Istorija

Mokykla gyvuoja nuo 1934 m. Uždarius Mokytojų seminariją, 1934 m. rudenį iš mišrios gimnazijos visos mergaitės perkeltos į šios seminarijos patalpas. Naujoji mokykla pavadinta mergaičių gimnazija, vėliau Marijampolės 2-ąja vidurine mokykla. Joje buvo apie 16 klasių, ji veikė iki 1940 m. Pirmuoju mokyklos direktoriumi nuo 1934 m. rugpjūčio 1 d. paskirtas buvęs Mokytojų seminarijos direktorius Feliksas Treigys, kuris mokyklai vadovavo iki 1940 m. Jis buvo pažangus pedagogas, geras matematikas, rūpestingas, teisingas, autoritetingas direktorius.
 
1940 m. valstybinės berniukų ir mergaičių gimnazijos, taip pat vienuolių marijonų klasikinė bei žydų gimnazija sujungtos į dvi mišrias. 1940–1941 m. gimnazija pradėjo darbą pedagoginės mokyklos patalpose.
 
Prasidėjus Antrajam pasauliniam karui 1941 m. mokykla perkelta į buvusią Marijonų gimnaziją. Okupantai neleido vadovėlių, vyko represijos. Okupacijos metais mokyklos vadovybė, mokytojai stengėsi palaikyti lietuvišką dvasią. Už tai mokyklos direktorius Zigmas Masaitis suimtas, išvežtas į Štuthofo koncentracijos stovyklą ir ten nukankintas. Lagerio kančias patyrė ir M. Kriaučiūnas, tačiau išliko gyvas ir grįžo į Marijampolę.
 
1944–1945 m. gimnazija perkelta į Jono Jablonskio vidurinės mokyklos patalpas, ten buvo dirbama 2 pamainomis. Po karo visos mokyklos, tarp jų ir II gimnazija, atrodė nepavydėtinai: langai išdaužyti, archyvai išmėtyti, bibliotekos išdraskytos. Viską reikėjo iš naujo atkurti. 1949 m. gimnazijos buvo paverstos vidurinėmis su 11 metų mokymu.

1944–1950 m. mokykla naudojosi I gimnazijos patalpomis. 1951 m. mokykla pradėjo dirbti buvusios Marijonų gimnazijos patalpose. Mokykla plėtėsi ir jau nesutalpino visų norinčiųjų. Naujos mokyklos kertinis akmuo padėtas 1958 m., laukta rugsėjo 1-oji išaušo 1961 m.
 
2002 m. rugsėjo 1 d. mokykla pavadinta Rimanto Stankevičiaus vardu.

2020 m. rugsėjo 1 d. iš pagrindinės mokyklos pervadinta į progimnaziją.

## Direktoriai
* 1934 m. rugpjūčio 1 d. Feliksas Treigys
* 1940–1941 m. Juzė Kudirkaitė
* 1941 m. Zigmas Masaitis, A. Tiešis, A. Jurevičius, P. Lapinskas, J. Stankūnas
* 1957 m. Vl. Baltrušaitis
* 1968 m. rugsėjo 1 d. F. Petrauskas
* 1977 m. Danutė Šliužienė
* 2012 m. Asta Skripkienė

## Žymūs mokiniai
* Rimantas Antanas Stankevičius (1944–1990), lakūnas

## Literatūra
* Marijampolės Rimanto Stankevičiaus vidurinė mokykla, 1934–2004 (sud. Danutė Šliužienė, Auksė Mockevičiūtė, Vida Brazauskienė). – Vilnius: Trys žvaigždutės, 2004. – 109 p.: iliustr. – ISBN 9955-641-02-9

## Nuorodos
* Mokyklos svetainė
Išikario žemė

**Išikaris** (石狩国, *Ishikari no kuni*) – trumpai egzistavusi senoji Japonijos žemė, kurios vietoje šiais laikais yra Soračio ir Išikario subprefektūros, neskaitant pastarajai priklausančių Čitosės ir Enivos, bei pietinė Kamikavos subprefektūros dalis be Šimukapu.

## Istorija
* 1869 m. rugpjūčio 15 d. įkuriama Išikario žemė su 9 jai priklausančiomis apskritimis.
* 1872 m. čia gyveno 6 003 žmonės.
* 1882 m. Išikaris panaikintas kartu su kitomis Hokaido žemėmis. Jas netrukus pakeitė subprefektūros.

## Išikariui priklausiusios apskritys
* Acutos apskritis (厚田郡)
* Hamamasu apskritis (浜益郡)
* Išikario apskritis (石狩郡)
* Jūbario apskritis (夕張郡)
* Kabato apskritis (樺戸郡)
* Kamikavos (Išikario) apskritis (上川郡)
* Saporo apskritis (札幌郡). Panaikinta 1996 m. rugsėjo 1 d.
* Soračio apskritis (空知郡)
* Uriū apskritis (雨竜郡)
Išikaris (reikšmės)

**Išikariu** pavadintos šios esamos ir istorinės vietos Japonijoje:
* Išikaris – upė Hokaide;
* Išikaris – miestas Hokaido prefektūroje;
* Išikario subprefektūra – Hokaidui priklausanti subprefektūra;
* Išikario žemė – trumpai egzistavusi senoji Japonijos žemė;
* Išikario kalnas – kalnas Hokaide;
* Išikario žemuma – Hokaide.
Ivamio žemė

**Ivamis** (石見国; *Iwami no kuni*) – senoji Japonijos žemė, kurios vietoje dabar yra vakarinė Šimanės prefektūros dalis. Ivamis ribojosi su Akio, Bingo, Idzumo, Nagato ir Suo žemėmis.

Senoji žemės sostinė buvo įsikūrusi Hamadoje. Sengoku laikotarpiu, tai buvo Morio klano feodas.
Rūgštinis akumuliatorius

**Rūgštinis akumuliatorius** arba **švino akumuliatorius** – antrinis elementas, kurį galima įkrauti prijungus prie kito elektros šaltinio. Rūgštinio akumuliatoriaus požymiai – jo elektrolitas yra skiesta sieros rūgštis, o plokštelės pagamintos iš švino ir jo junginių. Kadangi jo vidinė varža labai maža, tai juo galima sukurti labai stiprią elektros srovę. Labiausiai paplitusi automobilio akumuliatorių baterija. Automobilio akumuliatorių baterija (12V) sudaryta iš šešių nuosekliai sujungtų rūgštinių akumuliatorių.

## Konstrukcija ir veikimas
Pagrindinė rūgštinio akumuliatoriaus sudedamoji dalis – sieros rūgštis (25 – 30 %). Akumuliatoriui išsikraunant, jos koncentracija mažėja. Jeigu į sieros rūgštį panardintos plokštelės būtų iš švino ir švino oksido, tai akumuliatoriui išsikraunant, jos pamažu virstų švino sulfatu. Didelio paviršiaus plokštelės leidžia pasiekti stiprią srovę.

Automobiliams užvesti skirti rūgštiniai akumuliatoriai turi daug plonų plokštelių, kurių didelis paviršiaus plotas gali trumpą laiką teikti didelę srovę. Tačiau tokia baterija neskirta nuolat ir pakartotinai ją visiškai iškrauti (plokštelės gali būti pažeidžiamos). Gilaus ciklo akumuliatoriai, kurie tinka kaip pagrindinis energijos šaltinis (elektrokarams ir pan) turi mažiau, tačiau storesnių plokštelių. Tokio akumuliatoriaus talpa svorio vienetui mažesnė tačiau jis atlaiko daug daugiau visiško iškrovimo bei po to sekančio pakrovimo ciklų.

Rūgštinio akumuliatoriaus talpa nėra pastovi ir priklauso nuo to, kaip greitai jis įkraunamas ar iškraunamas (lėtai įkraunant bei iškraunant talpa didesnė). Labai greitai iškrauta (tarkim, nesėkmingai bandant užvesti variklį) baterija per kurį laiką gali pati atsistatyti, įgalindama pabandyti dar kartą. Tuo tarpu lėtai iškrauta baterija pati, be pakrovimo, neatsistato.

## Reakcijos

Akumuliatoriuje vykstantys procesai užrašomi tokiomis cheminėmis reakcijomis:

Anodas (oksidacija):
\mbox{Pb} (s) +\mbox{SO}_{4}^{2-} (aq) \leftrightarrow \mbox{PbSO}_{4} (s) +2e^- \quad\epsilon^o = -0,356 \ \mathrm{V}

Katodas (redukcija):
\mbox{PbO}_{2} (s) +\mbox{SO}_{4}^{2-} (aq) +4\mbox{H}^++2e^- \leftrightarrow \mbox{PbSO}_{4} (s) +2\mbox{H}_2\mbox{O} (l) \quad\epsilon^o = 1,685 \ \mathrm{V}

## Taip pat skaitykite
* Šarminis akumuliatorius
* Galvaninis elementas
* Baterija

## Šaltiniai
Ivamis

**Ivamiu** pavadintos šios vietos Japonijoje:
* Ivamio žemė – senoji Japonijos žemė;
* Ivamis (miestelis) – miestelis Totorio prefektūroje;
* Ivamio apskritis – Japonijos apskritis.
Igliaukos Anzelmo Matučio gimnazija

**Marijampolės savivaldybės Igliaukos Anzelmo Matučio gimnazija** – dieninė, savarankiško mokymosi bendrojo lavinimo mokykla Marijampolės savivaldybėje, Igliaukoje, Jaunimo g. 6, vykdanti pradinio, pagrindinio, vidurinio ir papildomo ugdymo programas. Įstaigos kodas 290379840.

## Istorija

Igliaukoje pirmąją mokyklą įkūrė vienuoliai marijonai. Rašytiniuose šaltiniuose apie ją užsimenama apie 1823 m. 1907 m. įkurta pradžios mokykla veikė valstiečio troboje. 1934 m. pastatytas specialiai mokyklai skirtas pastatas. 1937 m. Igliaukos pradžios mokykloje atidarytas penktas skyrius, vėliau ir šeštas. Antrojo pasaulinio karo metais veikė tik keturių skyrių pradžios mokykla. 1944 m. liepos mėnesį Igliaukoje įsteigta progimnazija. Ji vadinosi Liubavo progimnazija Igliaukoje. Nuo 1946 m. Igliaukoje atidaryta pilna gimnazija. 1951 m. birželio 20 d. Igliaukos progimnazija pavadinta Igliaukos vidurine mokykla. 1989 m. gegužės 20 d. Igliaukos mokyklai suteiktas poeto Anzelmo Matučio vardas. 2014 m. rugsėjo 1 d. suteiktas gimnazijos statusas. 2015 m. prijungta Gudelių pagrindinė mokykla.

2024 m. rugpjūčio 31 d. prie gimnazijos prijungta buvusi Sasnavos pagrindinė mokykla.

## Direktoriai
* 1999 m. Gintaras Arminas
* Janina Alesienė

## Žymūs mokiniai
* Ona Venckūnaitė

## Šaltiniai

## Nuorodos
* Mokyklos svetainė
Marijampolės Sūduvos gimnazija

**Marijampolės „Sūduvos“ gimnazija** – dieninė, savarankiško mokymosi bendrojo lavinimo mokykla Marijampolėje, R. Juknevičiaus g. 32, vykdanti pagrindinio, vidurinio ir papildomo ugdymo programas. Įstaigos kodas 300594972.

## Istorija
Buvo Marijampolės 6-oji vidurinė mokykla. 1975 m. rugsėjo 1 d. – mokyklos darbo pradžia. Direktorius J. Šalčius. Mokėsi 1 112 mokinių, dirbo 51 mokytojas. Nuo 1979 m. rugpjūčio 13 d. Kapsuko Juozo Žiugždos vidurinė mokykla.

2005 m. suteiktas „Sūduvos“ vardas. 2009 m. suteiktas gimnazijos statutas.

## Direktoriai
* 1975 m. J. Šalčius
* 1989 m. Alvydas Zdanys

## Mokytojai
* Valdas Pileckas (g. 1962 m.), pedagogas, buvęs Marijampolės 5-osios vidurinės mokyklos direktorius, politinis veikėjas.
* Irena Mitrulevičienė, Marijampolės „2005 metų mokytoja“.

## Mokiniai
* Ramūnas Burokas (g. 1985) – Lietuvos politikas, LSDJS pirmininkas, LSDP vicepirmininkas, Marijampolės savivaldybės tarybos narys, Marijampolės savivaldybės mero patarėjas
* Rimantas Juknevičius – laisvės gynėjas, Sausio 13-osios auka

## Šaltiniai

## Nuorodos
* Gimnazijos svetainė
Marijampolės Ryto pagrindinė mokykla

**Marijampolės „Ryto“ progimnazija** – dieninė, savarankiško mokymosi bendrojo lavinimo mokykla Marijampolėje, Mokyklos g. 22, vykdanti pradinio, pagrindinio ir papildomo ugdymo programas. Įstaigos kodas 190453670.

Filialas: Marijampolės „Ryto“ pagrindinės mokyklos Baraginės pagrindinio ugdymo skyrius.

## Istorija
Marijampolės 7-oji vidurinė mokykla įsteigta 1977 m. 2001 m. pavadinta „Ryto“ vidurine mokykla. 1999 m. įvestas pagilintas anglų ir vokiečių kalbų mokymas nuo 5 kl., matematikos pagilintas mokymas nuo 9 kl., 2001 m. – ankstyvasis anglų kalbos mokymas 2-oje klasėje. Dirba priešmokyklinio ugdymo grupė. 11-12 klasėse organizuojamas profilinis mokymas.

2010 m. birželio mėn. atidarytas mokyklos istorijos muziejus. 2010 m. rugsėjo 1 d. mokykla reorganizuota į Marijampolės „Ryto“ pagrindinę mokyklą. Nuo 2011 m. rugsėjo mėn. įdiegtas elektroninis dienynas.

## Direktoriai
* 1977 m. Feliksas Petrauskas
* 1992 m. Vytautas Vaivada bei Remigijus Kartanas
* 1997 m. Antanas Mikuckis
* 2003 m. Vladas Klasavičius

## Mokiniai
Per 25 metus mokykla išleido 24 moksleivių laidas – per 1000 abiturientų, iš jų 10 aukso ir 16 sidabro medalininkų. Nuo 1994 m. įteikti 6 atestatai su pagyrimu, tarp jų Irmantas Laukaitis, Simona Launikonytė.

* Mindaugas Kliučinskas, akušeris-ginekologas
* Alanas Petrauskas, „Pharma Algorithms“ prezidentas
* Darius Songaila, krepšininkas, Lietuvos vyrų krepšinio rinktinės žaidėjas
* Ramūnas Stepanauskas, ekologas, JAV

## Nuorodos
* Mokyklos svetainė
Sasnavos pagrindinė mokykla

**Marijampolės savivaldybės Sasnavos pagrindinė mokykla** – buvusi dieninė, savarankiško mokymosi bendrojo lavinimo mokykla Sasnavoje (Marijampolės savivaldybė), Sūduvos g. 46, vykdanti pradinio, pagrindinio ir papildomo ugdymo programas. Įstaigos kodas 290399490.

## Istorija
Mokykla Sasnavoje įsteigta 1886 m. 1956 m. įsteigta Sasnavos vidurinė mokykla. 2002 m. mokyklai priskirti trys pradinio ugdymo skyriai:
* Marijampolės savivaldybės Sasnavos vidurinės mokyklos Puskelnių skyrius;
* Marijampolės savivaldybės Sasnavos vidurinės mokyklos Smilgių skyrius;
* Marijampolės savivaldybės Sasnavos vidurinės mokyklos Tautkaičių skyrius.
2008 spalio 1 d. - 2009 spalio 1 d. laikotarpiu šie trys skyriai uždaryti

2024 m. rugpjūčio 31 d. mokyklos veikla sustabdyta ir prijungta prie Marijampolės savivaldybės Igliaukos Anzelmo Matučio gimnazijos.

## Direktoriai
* Asta Giedraitienė

## Išnašos

## Nuorodos
* Mokyklos svetainė
Marijampolės suaugusiųjų ir jaunimo mokymo centras

**Marijampolės suaugusiųjų ir jaunimo mokymo centras** – savarankiško mokymosi bendrojo lavinimo mokykla Marijampolėje, Parko g. 9, vykdanti pradinio, pagrindinio, vidurinio ir papildomo ugdymo programas suaugusiems. Įstaigos kodas 291814110.

Filialas – Marijampolės suaugusiųjų mokymo centro Marijampolės pataisos namų skyrius.

## Istorija

1920 m. prie pažangios krypties Marijampolės realinės gimnazijos buvo suorganizuoti vakariniai darbo jaunimo bendrojo lavinimo kursai. 1945 m. mieste atidaryta Suaugusiųjų gimnazija, vėliau pertvarkyta į Darbo jaunimo vidurinę mokyklą. Čia mokėsi žmonės, kuriems mokslą teko nutraukti karo ar sunkiais pokario metais. Taip susiformavo Marijampolės Suaugusiųjų vidurinė mokykla, prie kurios 1991 m. prijungtas Pataisos namų konsultacinis punktas. 1993 m. Suaugusiųjų vidurinės mokyklos bazėje įsteigtas Marijampolės Suaugusiųjų mokymo centras, kuriame vyko formalus ir neformalus mokymas bei profesinis mokymas. 2006 m. centras persikėlė iš Kauno g. 113 į Parko g. 9 naujas erdvias patalpas, pagerėjo mokymo bazė, modernizuoti kabinetai, atnaujinta biblioteka. 2013 m. rugsėjo 1 d. įkurtas muziejus. Marijampolės suaugusiųjų mokymo centras vėliau tapo Marijampolės suaugusiųjų ir jaunimo mokymo centru. 2022 m. centrą numatoma uždaryti Marijampolės savivaldybės tarybos 2022 m. kovo 28 d. sprendimu Nr. 1-107.

## Direktoriai
* Julija Lapinskienė

## Nuorodos

* Oficiali svetainė
Marijampolės šv. Cecilijos gimnazija

**Marijampolės šv. Cecilijos gimnazija** – nevalstybinė dieninė, savarankiško mokymosi bendrojo lavinimo mokykla Marijampolėje, Naujakurių g. 6, vykdanti pradinio, pagrindinio, vidurinio ir papildomo ugdymo programas. Įstaigos kodas 193012421.

## Istorija
Vilkaviškio vyskupijos Krikščioniškosios kultūros centrą 1991 m. įkūrė vyskupas Juozas Žemaitis MIC. Šio centro pagrindinis tikslas – rūpintis krikščioniškos kultūros ir švietimo puoselėjimu, kaupti sakralines vertybes. Formuojant jo uždavinius ir tikslus, talkino poetas Justinas Marcinkevičius, prof. Jurgis Dvarionas, muzikologas prof. Jonas Bruveris, signataras Romualdas Ozolas, prof. Vytautas Brėdikis.

Krikščioniškosios kultūros centrui priklausanti muzikos mokykla pradėjo veikti 1992 m. Iš pradžių buvusi tik pradine, šiuo metu mokykla teikia vidurinį išsilavinimą ir meninį ugdymą: muzikinį, dailės ir choreografijos-baleto. Be bendrojo lavinimo dalykų, moksleiviai gali išmokti groti fortepijonu, vargonais, smuiku, violončele, fleita. Jie taip pat dainuoja chore, šoka ir piešia.

## Direktoriai

* kan. Donatas Jasulaitis

## Nuorodos
* Mokyklos svetainė
Mažeikių Jaunystės mokykla

**Mažeikių „Jaunystės“ mokykla** – buvusi dieninė, savarankiško mokymosi bendrojo lavinimo mokykla Mažeikiuose, Pavenčių g. 4, vykdžiusi pradinio, pagrindinio, vidurinio ir papildomo ugdymo programas rusų kalba. Įstaigos kodas 190177026. Steigėjas – Mažeikių rajono savivaldybės taryba.

## Istorija

1888 m. gruodžio 5 d. įsaku caras Mažeikių miesto centre skyrė žemės sklypą parapijinės mokyklos prie rusų cerkvės statybai. 1894 m. mokykla atidaryta. 1909 m. ėmė veikti valstybinė pradinė rusų mokykla. Ją įkūrė Markevičienė. Rusų mokykla patyrė daug permainų: keitėsi patalpos, mokyklos statusas.

1972 m. 1-osios vidurinės mokyklos patalpose įkurdintos rusų klasės. Pirmoji direktorė buvo Rima Butkevičienė. Prasidėjus Mažeikių NPĮ statybai į miestą atvyko daug naujų darbininkų ir specialistų su šeimomis. Sparčiai ėmė augti moksleivių skaičius. 1975 m. rugsėjo 1 d. atidaryta rusų vidurinė mokykla Nr. 4. Ji laikinai įsikūrė muzikos mokyklos patalpose, kol buvo užbaigta naujos mokyklos statyba Pavenčių g. 3. Tačiau po 1990 m. daugelis NPĮ darbotojų išvyko iš Mažeikių. Mokinių skaičius sumažėjo kelis kartus. 1996 m. rugsėjo 1 d. mokykla perkelta į mažesnes patalpas buvusio vaikų darželio pastate Pavenčių g. 4. 

XXI a. pradžioje buvo vidurinė mokykla, vėliau tapo pagrindine. 2016 m. mokykla uždaryta.

Šeštadieniais mokykloje veikė mokykla „Rodničiok“ (Šaltinėlis), į kurią ateidavo skirtingų tautybių mokiniai iš kitų mokyklų. Vyko darbų, dailės, muzikos pamokos, kuriose mokiniai dainavo rusų dainas, visa veikla vedama rusų kalba.

## Direktoriai
* 1978 m. Nina Skibickaja

## Šaltiniai

## Nuorodos
* Mokyklos svetainė 
*
Liudvinavo Kazio Borutos gimnazija

**Marijampolės savivaldybės Liudvinavo Kazio Borutos gimnazija** – dieninė, savarankiško mokymosi bendrojo lavinimo mokykla Liudvinave (Marijampolės savivaldybė), A. Juozapavičiaus g. 3, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190398811. Steigėjas Marijampolės savivaldybės taryba.

Filialai:
* Liudvinavo Kazio Borutos gimnazijos Liucinavo skyrius
* Liudvinavo Kazio Borutos gimnazijos Valavičių skyrius

## Istorija

1781 m. Liudvinave veikė pradinė mokykla, kurioje mokėsi 20 mokinių. XIX a. pabaigoje pastatytas mokyklai skirtas pastatas. 1913 m. baigtas statyti mūrinis mokyklos pastatas. 1914 m. vokiečiai mokyklą uždarė. 1915 m. mokykla sudegė. 1923 m. atstatytas sudegęs pastatas. 1937/1938 m. m. atidarytas penktasis skyrius, 1939 m. šeštasis skyrius.

1944 m. Liudvinave įsteigta progimnazija. 1949/1950 m. m. progimnazija reorganizuota į septynmetę mokyklą. 1951/1952 m. m. atidaryta aštuntoji klasė. Nuo 1954/1955 m. m. veikė pilna vidurinė mokykla. 1989 m. pavasarį mokyklai suteiktas rašytojo Kazio Borutos (1905–1965) vardas.

2015 m. vasarį  vidurinė mokykla tapo gimnazija, joje mokėsi 223 mokiniai, dirbo 42 mokytojai, iš kurių 14 yra baigę šią mokyklą, dar 13 žmonių dirbo ūkio grupėje. Gimnazijoje buvo ugdoma 20 specialiųjų ugdymosi poreikių mokinių ( 5 – individualizuota programa ir 15 - pritaikyta programa). 2016 m. sausio 1 d. gimnazijoje mokėsi 221 mokinys ir 38 ikimokyklinio ugdymo skyriaus vaikai.

## Direktoriai

* 1944 m. K. Vasaitis
* 1946 m. J. Vosylius
* 1949 m. P. Simanavičius
* 1950 m. P. Vaitiekūnas
* 1964 m. J. Daugėla
* 1971 m. M. Orinienė
* 1988 m. V. Tumelis
* nuo 1993 m. Nijolė Latvaitienė

## Žymūs mokiniai
* Juozas Akelaitis, knygnešys
* Vydas Baravykas, agronomas, Alytaus politikas
* Vytautas Blūšius, dirigentas, pedagogas
* Kazys Boruta, rašytojas
* Petras Klimas, diplomatas, Vasario 16-osios akto signataras
* Jonas Kriščiūnas, agronomas, politinis ir visuomenės veikėjas
* Stasys Matulaitis, gydytojas, knygnešys
* Algimantas Matulevičius, ekonomistas, politikas
* Jonas Matulevičius, politinis ir visuomenės veikėjas
* Birutė Salatkienė, archeologė
* Sergijus Staniškis, Lietuvos karininkas, partizanas
* Jonas Staugaitis, gydytojas, politinis ir visuomenės veikėjas
* Antanas Vilkutaitis, inžinierius, publicistas

## Šaltiniai

## Nuorodos
* Gimnazijos svetainė
* Informacija apie instituciją ''aikos.smm.lt'' svetainėje
Rygos katedra

**Rygos katedra** (latv. *Rīgas Doms*) – Rygos liuteronų katedra, didžiausia viduramžių bažnyčia Baltijos šalyse.

## Istorija
Rygos katedros kertinį akmenį šventinėje ceremonijoje vyskupas Albertas padėjo 1211 m. liepos 25 d. Pirmąjį katedros statybos periodą apibūdina romanų stiliaus formos. Meno istorikai mano, kad iš pradžių Rygos katedra buvo suplanuota kaip bazilikos tipo bažnyčia, tačiau vėliau ji pastatyta kaip halės tipo bažnyčia.

Katedra išplėsta XIV a. pabaigoje ir XV a. pradžioje, pastačius vakarinę navą ir šonines kapelas, paaukštinta centrinė nava, taip katedra paversta į baziliką. Tuo pat metu paaukštintas bažnyčios bokštas su aštuonkampe piramidine smaile tapo aukščiausiu bokštu Rygos mieste.

1547 m. prieš Sekmines Rygoje kilo gaisras, per kurį sudegė katedros bokšto smailė. Naujas bokštas pastatytas 1595 m. su piramidine smaile.

1710 m. Rygos apsiausties metu stipriai nukentėjo bažnyčios stogas. Atnaujinant sugadintą, buvo perstatyti ir bažnyčios šoninių navų stogai, pakeičiant jų nuolydžius.

1772 m. Rusijos carienei Jekaterinai II uždraudus kapavietes bažnyčiose, iš katedros buvo pervežti palaikai, paaukštintas bažnyčios grindų lygis.

1775 m. Rygos miesto valdyba nusprendė nugriauti bokšto smailę ir pastatyti naują - šiuo metu esančią - barokinę.

Nuo 1881 m. iki 1914 m. vyko Istorijos ir senovės tyrinėtojų bendrijos atlikti Rygos katedros remonto ir restauracijos darbai. Dabartiniai katedros vargonai pagaminti 1882–1883 m. Liudvigsburge, Badene-Viurtemberge, Vokietijoje, o inauguruoti 1884 m. sausio 31 d.

Sovietų okupacijos metais nuo 1959 m. iki 1962 m. katedra buvo pritaikyta koncertų salės reikmėms, demontuotas altorius.

## Šaltiniai

## Nuorodos
*Rygos katedros internetinis puslapis
Tirkšlių Juozo Vitkaus-Kazimieraičio pagrindinė mokykla

** Mažeikių rajono Tirkšlių Juozo Vitkaus-Kazimieraičio pagrindinė mokykla** – dieninė, savarankiško mokymosi bendrojo lavinimo mokykla Tirkšliuose (Mažeikių raj.), Mokyklos g. 8, vykdanti pradinio, pagrindinio ir papildomo ugdymo programas. Įstaigos kodas 190176839.

Filialas Pievėnų pradinio ugdymo skyrius.

## Istorija

1750 m. įsteigta parapinė mokykla, 1867 m. įsteigta rusiška mokykla, 1919 m. įsteigta lietuviška pradžios mokykla. 1945 m. įsteigta progimnazija, 1950 m. ji tapo septynmete mokykla. 1954 m. įsteigta vidurinė mokykla. 1958 m. išleista pirmoji abiturientų laida.

1999 m. rugpjūčio mėn. nugriautas senosios Tirkšlių mokyklos pastatas, 2001 m. ruošiamas mokyklos priestato projektas. 2009 m. prijungta Šerkšnėnų mokykla. Nuo 2013 m. rugsėjo 1 d. Mažeikių r. savivaldybės Tarybos sprendimu Tirkšlių vidurinė pertvarkyta į pagrindinę mokyklą, suteiktas Lietuvos partizano Juozo Vitkaus-Kazimieraičio vardas. 2019 m. prijungta Balėnų pagrindinė mokykla.

## Direktoriai
* Dovilė Budreckienė

## Šaltiniai

## Nuorodos
* Mokyklos svetainė
*